### K I V O N A T

Békés Megye Képviselő-testületének Békéscsabán, a Megyeházán (Békéscsaba, Derkovits sor 2.) 2010. február 19-én tartott nyílt ülése jegyzőkönyvéből

**Tárgy: „DAOP-2009-1.1.1/A és C** - Ipari területek, ipari parkok és vállalkozói inkubátorházak infrastrukturális fejlesztése" pályázati kiírásra benyújtandó pályázatok, és a „**TIOP–2.2.4/09/1** – „Struktúraváltoztatást támogató infrastruktúrafejlesztés a fekvőbeteg-szakellátásban” pályázati kiírásra benyújtandó pályázat

**A Képviselő-testület 29 igen szavazattal – egyhangúlag - az alábbi határozatot hozta:**

## H A T Á R O Z A T

**23/2010. (II. 19.) KT. sz. hat.**

**I.**

**„Békés Megye Képviselő-testülete**

1. **egyetért azzal, hogy a Harruckern János Közoktatási Intézmény pályázatot nyújtson be a „DAOP-2009-1.1.1/A és C – Az üzleti infrastruktúra és a befektetési környezet fejlesztése – ipari parkok, ipari területek és inkubátorházak támogatása” c. kiírásra;**
2. **felhívja intézményét a pályázati dokumentáció elkészítésére és határidőben történő benyújtására, az ehhez szükséges jognyilatkozatok megtételére, és utasítja Hivatalát a benyújtáshoz szükséges, a fenntartó/tulajdonos részéről elvárt nyilatkozatok megadására;**
3. **tudomásul veszi, hogy amennyiben a projekt pályázati támogatással valósul meg, az alábbi legfontosabb kötelezettségeket kell vállalni:** 
   1. **Fenntartási kötelezettség: befejezést követő 5. év végéig**
   2. **Betelepítés: befejezést követő 3 év elteltével legalább 4 új vállalkozás betelepítése, alapterület min. 40%-ára; befejezést követő 5 év elteltével legalább alapterület 80%-ának betelepítése, bérbeadással történő hasznosítása**
   3. **Az inkubációs időszak hossza egy vállalkozás esetében maximum 5 év**
   4. **Csökkenő kedvezmény elvének érvényesítési kötelezettsége (a bérleti díj mértéke az évekkel párhuzamosan éves szinten 10%-val növelendő)**
4. **felhatalmazást ad a pályázat beadásához szükséges tulajdonosi nyilatkozat, valamint a pályázat előkészítése során kidolgozandó, a fenntartási időszak végéig szóló üzemeltetői szerződés aláírására;**
5. **a pályázat benyújtásához és nyertesség esetén a projekt megvalósításához szükséges önerőt, 141.920.000 Ft-ot, a 2010. évi költségvetésben rendelkezésre álló, a kibocsátott kötvényből származtatott forrás fejlesztési feladatokat finanszírozó céltartaléka terhére biztosítja.”**

**Felelős**: Domokos László elnök

Sziklai Zoltán osztályvezető a határozat 2 - 4. pontjában foglaltakért

Czégény Gyula osztályvezető a határozat 2 - 4. pontjában foglaltakért

Nyikora Illésné osztályvezető a határozat 5. pontjában foglaltakért

Zámbó András igazgató a határozat 1 - 4. pontjában foglaltakért

**Határidő**: 2010. április 15.

**II.**

**„Békés Megye Képviselő-testülete**

1. **egyetért azzal, hogy a Farkas Gyula Közoktatási Intézmény pályázatot nyújtson be a „DAOP-2009-1.1.1/A és C – Az üzleti infrastruktúra és a befektetési környezet fejlesztése – ipari parkok, ipari területek és inkubátorházak támogatása” c. kiírásra;**
2. **felhívja intézményét a pályázati dokumentáció elkészítésére és határidőben történő benyújtására, az ehhez szükséges jognyilatkozatok megtételére, és utasítja Hivatalát a benyújtáshoz szükséges, a fenntartó/tulajdonos részéről elvárt nyilatkozatok megadására;**
3. **tudomásul veszi, hogy amennyiben a projekt pályázati támogatással valósul meg, az alábbi legfontosabb kötelezettségeket kell vállalni:**
4. **Fenntartási kötelezettség: befejezést követő 5. év végéig**
5. **Betelepítés: befejezést követő 3 év elteltével legalább 4 új vállalkozás betelepítése, alapterület min. 40%-ára; befejezést követő 5 év elteltével legalább alapterület 80%-ának betelepítése, bérbeadással történő hasznosítása**
6. **Az inkubációs időszak hossza egy vállalkozás esetében maximum 5 év**
7. **Csökkenő kedvezmény elvének érvényesítési kötelezettsége (a bérleti díj mértéke az évekkel párhuzamosan éves szinten 10%-val növelendő)**
8. **felhatalmazást ad a pályázat beadásához szükséges tulajdonosi nyilatkozat, valamint a pályázat előkészítése során kidolgozandó, a fenntartási időszak végéig szóló üzemeltetői szerződés aláírására;**
9. **a pályázat benyújtásához és nyertesség esetén a projekt megvalósításához szükséges önerőt, 147.500.000. Ft-ot, a 2010. évi költségvetésben rendelkezésre álló, a kibocsátott kötvényből származtatott forrás fejlesztési feladatokat finanszírozó céltartaléka terhére biztosítja.”**

**Felelős**: Domokos László elnök

Sziklai Zoltán osztályvezető a határozat 2 - 4. pontjában foglaltakért

Czégény Gyula osztályvezető a határozat 2 - 4. pontjában foglaltakért

Nyikora Illésné osztályvezető a határozat 5. pontjában foglaltakért

Kissné Dr. Balogh Ibolya igazgató a határozat 1 - 4. pontjában foglaltakért

**Határidő**: 2010. április 15.

**III.**

**„Békés Megye Képviselő-testülete felhatalmazást ad elnökének, a Békés Megye Képviselő-testülete, valamint Pénzügyi és Területfejlesztési Bizottsága korábbi határozataival összhangban a pályázat beadásához szükséges tulajdonosi nyilatkozat -mint a megvalósításért pénzügyi és szakmai kötelezettséget (helytállást) vállaló- aláírására.”**

**Felelős**: Domokos László elnök

Sziklai Zoltán osztályvezető

Czégény Gyula osztályvezető

Nyikora Illésné osztályvezető

Dr. Kovács József igazgató

**Határidő**: 2010. február 22.

K.m.f.

Domokos László sk. Dr. Dávid Sándor sk.

elnök főjegyző

**A kivonat hiteléül:**