### K I V O N A T

Békés Megye Képviselő-testületének Békéscsabán, a Megyeházán (Békéscsaba, Derkovits sor 2.) 2010. február 19-én tartott nyílt ülése jegyzőkönyvéből.

**Tárgy: Együttműködési megállapodás Kecskemét Megyei Jogú Várossal a Daimler-Benz beruházásában megvalósuló új autógyártó üzem szakképzett Békés megyei munkaerővel történő ellátását célzó közös feladatokról**

**A Képviselő-testület 29 igen szavazattal – egyhangúlag - az alábbi határozatot hozta:**

## H A T Á R O Z A T

**53/2010. (II. 19.) KT. sz. hat.**

**Békés Megye Képviselő-testülete:**

1. Kinyilvánítja szándékát, hogy együttműködési megállapodást köt Kecskemét Megyei Jogú Várossal a Daimler-Benz beruházásában megvalósuló új autógyártó üzem szakképzett Békés megyei munkaerővel történő ellátását célzó közös feladatokról.
2. Felhatalmazza Elnökét a határozat mellékletét képező Együttműködési Megállapodás aláírására.
3. Felkéri Művelődési, Oktatási és Sport Bizottságát, valamint Pénzügyi és Területfejlesztési Bizottságát, hogy folyamatosan kísérjék figyelemmel az Együttműködési Megállapodásban foglaltak teljesítésének előrehaladását.
4. Felszólítja Hivatalát, hogy a Békés Megyei Önkormányzat szakképző intézményei, valamint a közösségi közlekedésben érintett szervezetek bevonásával működjön közre, a szükséges koordinációval segítse elő az Együttműködési Megállapodásban foglaltak teljesítését.

Felelős: Domokos László elnök

Gajda Mihály bizottsági elnök

Szilágyi Menyhért bizottsági elnök

Sziklai Zoltán osztályvezető és

Czégény Gyula osztályvezető az előkészítésért

Dr. Pacsika György mb. osztályvezető

Nyikora Illésné osztályvezető

Határidő: végrehajtás megkezdésére: azonnal

a külön előterjesztésekre: értelem szerint

K.m.f.

Domokos László sk. Dr. Dávid Sándor sk.

elnök főjegyző

**A kivonat hiteléül:**