### K I V O N A T

Békés Megye Képviselő-testületének Békéscsabán, a Megyeházán (Békéscsaba, Derkovits sor 2.) 2010. február 19-én tartott nyílt ülése jegyzőkönyvéből

**Tárgy: Jövedelmezőségi ellehetetlenülés elleni tiltakozás a Magyar Köztársaság Kormányánál**

**A Képviselő-testület 32 igen szavazattal – egyhangúlag – az alábbi határozatot hozta:**

**H A T Á R O Z A T**

**5/2010. (II. 19.) KT. sz. hat.**

**Békés Megye Képviselő-testülete** az agrárágazatban kialakult helyzettel kapcsolatban megfogalmazott állásfoglalása alapján a helyi önkormányzatokról szóló 1990. évi LXV. törvény 2. § (3) bekezdésében biztosított kezdeményezési jogát gyakorolva a mezőgazdaságból élők megsegítése érdekében a Magyar Köztársaság Kormányát tájékoztatja, és az alábbi intézkedés megtételét kezdeményezi.

Békés Megye Képviselő-testülete:

1. tiltakozik az agrárágazatban kialakult, és tarthatatlan értékesítési és jövedelmezőségi ellehetetlenülési helyzet miatt,
2. egyetért a Békés megyei gazdatársadalommal, és kinyilvánítja, hogy Magyarországon a központi agrárigazgatás, és annak szervei elégtelen munkát végeznek,
3. a Kormány azonnali intézkedését kéri a magyar agrárágazatban jelen lévő válság megoldására,
4. utasítja szakbizottságait, hogy a közmeghallgatáson felvetett kérdéseket vizsgálják meg és szükség esetén terjesszenek be javaslatot a közgyűlés ülésére.

Felelős: 4. pontban meghatározottakért – Szakbizottságok elnökei

Határozat továbbításáért – Sziklai Zoltán osztályvezető

Határidő: 4. pontban meghatározottak tekintetében: 2010. április 30.

Határozat továbbítását illetően: 2010. március 13.

K.m.f.

Domokos László sk. Dr. Dávid Sándor sk.

elnök főjegyző

**A kivonat hiteléül:**