### K I V O N A T

Békés Megye Képviselő-testületének Békéscsabán, a Megyeházán (Békéscsaba, Derkovits sor 2.) 2010. február 19-én tartott nyílt ülése jegyzőkönyvéből.

**Tárgy: Közlekedés Operatív Program keretében projekt ötlet megfogalmazása, megvalósíthatósági tanulmány készítésének előkészítése**

**A Képviselő-testület 29 igen szavazattal – egyhangúlag - az alábbi határozatot hozta:**

## H A T Á R O Z A T

**58/2010. (II. 19.) KT. sz. hat.**

„Békés Megye Képviselő-testülete

egyetért azzal, hogy a Közlekedés Operatív Program pályázati felhívásával összhangban projektötlet kerüljön benyújtásra megvalósíthatósági tanulmány készítésére az alábbi témakörökben:

1. Az M44-es gyorsforgalmi út megvalósíthatóságának vizsgálata a Kondoros – Békéscsaba – Országhatár szakaszon, Békéscsabát és Gyulát délről elkerülő nyomvonalváltozattal.
2. A 46. számú főút megye határ-Gyomaendrőd-Mezőberény közötti szakasza, valamint továbbvezetése megvalósíthatóságának vizsgálata Mezőberény-Békés-Doboz-Sarkad-Méhkerék-(Románia) nyomvonallal, az indokolt településelkerülő szakaszokkal.
3. A 47. számú főút Mezőberény várost elkerülő szakasza megvalósíthatóságának vizsgálata.
4. utasítja hivatalát a pályázati dokumentumok elkészítésére.
5. felhatalmazza Pénzügyi és Területfejlesztési Bizottságát, hogy a pályázati dokumentumokat benyújtás előtt tárgyalja meg és véleményezze.
6. felhatalmazást ad a pályázat beadásához szükséges jognyilatkozatok aláírására,
7. biztosítja a pályázatok előkészítéséhez szükséges forrást, az Önkormányzati Hivatal 2010. évi költségvetése terhére.”

Felelős: Domokos László elnök

Sziklai Zoltán osztályvezető

Nyikora Illésné osztályvezető

Határidő: értelem szerint

K.m.f.

Domokos László sk. Dr. Dávid Sándor sk.

elnök főjegyző

**A kivonat hiteléül:**