### K I V O N A T

Békés Megye Képviselő-testületének Békéscsabán, a Megyeházán (Békéscsaba, Derkovits sor 2.) 2010. február 19-én tartott zárt ülése jegyzőkönyvéből.

**Tárgy: Ipari-inkubációs telephely megvalósítása a Vállalkozói telephely-fejlesztési**

**program keretében**

**A Képviselő-testület 29 igen szavazattal – egyhangúlag - az alábbi határozatot hozta:**

## H A T Á R O Z A T

**59/2010. (II. 19.) KT. sz. hat.**

**Békés Megye Képviselő-testülete**

1. módosítja a 377/2009. (XII.18.) KT. sz. határozatát (a továbbiakban: Határozat) az alábbiak szerint:

a) a Határozat 1. pontja helyébe a következő rendelkezés lép:

„1.a Vállalkozói telephely-fejlesztési programmal kapcsolatban korábban hozott határozatait megerősítve kinyilvánítja további együttműködési szándékát, hogy a határozataiban elfogadott alapelvek, megoldási módozatok, eljárási szabályok szerint részt kíván venni a Békéscsabán, vagy Békés megye bármely településén megvalósuló – hűtőházi feldolgozási célokat szolgáló – újonnan létesülő vállalkozói telephely létrehozásában.”

b) a Határozat a következő 4. ponttal egészül ki:

„4. utasítja Hivatalát, hogy az egyedi döntésekre vonatkozó javaslatokat az ipari-inkubációs telephelyet megvalósítani, valamint az azt bérelni szándékozó partnerek részéről teljesített következő feltételek együttes megléte esetén terjessze elő a Képviselő-testület Pénzügyi és Területfejlesztési Bizottsága elé:

1. Az ipari-inkubációs telephelyet megvalósító jogi személy megjelölése, akivel a hirdetmény közzététele nélküli tárgyalásos közbeszerzési eljárás lefolytatható.
2. A létesítmény jogerős engedélyes tervei a szokásos mellékletekkel és a megvalósítás ütemezése, amely a közbeszerzési eljárás műszaki dokumentációjához szükséges.
3. A bérleti előszerződés és bérleti szerződés írásos tervezete a bérlő jogi személy megjelölésével.
4. A megvalósítás helyszíne szerint illetékes települési önkormányzatnak a nyilatkozata a garanciális feltételek vállalásáról.”

Felelős: Domokos László elnök

Sziklai Zoltán osztályvezető az előkészítésért

Nyikora Illésné osztályvezető

Határidő: végrehajtás megkezdésére: azonnal

a külön előterjesztésekre: értelem szerint

K.mf.

Domokos László sk. Dr. Dávid Sándor sk.

elnök főjegyző

**A kivonat hiteléül:**