### K I V O N A T

Békés Megye Képviselő-testületének Békéscsabán, a Megyeházán (Békéscsaba, Derkovits sor 2.) 2010. február 19-én tartott nyílt ülése jegyzőkönyvéből

**Tárgy: Az illetékekről szóló 1990. évi XCIII. törvény, valamint a hiteles tulajdonilap-másolat igazgatási szolgáltatási díjáról szóló 1996. évi LXXXV. törvénynek – 2009. évi CXII. törvény módosításával hatályba lépetetett, – az önkormányzatokat hátrányosan érintő rendelkezései hatályon kívül helyezéséről szóló felterjesztés**

**A Képviselő-testület 25 igen szavazattal – egyhangúlag - az alábbi határozatot hozta:**

## H A T Á R O Z A T

**9/2010. (II. 19.) KT. sz. hat.**

**Békés Megye Képviselő-testülete** a helyi önkormányzatokról szóló 1990. évi LXV. törvény 101. § (1) bekezdésének b) pontjában biztosított felterjesztési jogát gyakorolva az Igazságügyi és Rendészeti Minisztertől az alábbi intézkedések megtételét kezdeményezi:

1. kezdeményezzen jogszabály-módosítást „az illetékekről szóló 1990. évi XCIII. törvény módosításáról, valamint a hiteles tulajdonilap-másolat igazgatási szolgáltatási díjáról” szóló 1996. évi LXXXV. törvény (Díjtörvény) 2010. január 1-jén hatályba lépett, a helyi önkormányzatok teljes személyes díjmentességére vonatkozó rendelkezéseivel kapcsolatban, mivel a 2009. évi CXII. törvénnyel történt módosítás jelentősen megváltoztatta a tulajdoni lap másolat kiadás során alkalmazható díjmentességeket, és a módosítást követően a személyes díjmentesség csak a Magyar Államot, az egyházat, egyházak szövetségét és egyházi intézményt illet meg.
2. Az ingatlan-nyilvántartási adatszolgáltatással kapcsolatos igazgatási szolgáltatási díjfizetési kötelezettségre vonatkozó rendelkezések jelentős megváltoztatása hátrányosan érintette az önkormányzati hatósági ügyek vitelét, ezért a Békés megyei önkormányzatok – és valamennyi önkormányzat – érdekében Békés Megye Képviselő-testülete kezdeményezi, hogy a teljes személyes díjmentesség körében – *1996. évi LXXXV. törvény 30. § (1) bekezdés* – ismét kerüljenek meghatározásra a helyi önkormányzatok, és azok társulásai.

**Felelős**: Dr. Pacsika György mb. osztályvezető – határozat továbbításáért

**Határidő**: 2010. március 13.

K.m.f.

Domokos László sk. Dr. Dávid Sándor sk.

elnök főjegyző

**A kivonat hiteléül:**