### K I V O N A T

Békés Megye Képviselő-testületének Békéscsabán, a Megyeházán (Békéscsaba, Derkovits sor 2.) 2010. február 19-én tartott nyílt ülése jegyzőkönyvéből

**Tárgy: A támogató feladatok átszervezésével összefüggő intézkedési javaslatok**

**A Képviselő-testület 28 igen szavazattal – 1 tartózkodás mellett - az alábbi határozatot hozta:**

## H A T Á R O Z A T

**19/2010. (II. 19.) KT. sz. hat.**

**Békés Megye Képviselő-testülete:**

1./A A 2010. február 19. napjával hatályon kívül helyezi a 309/2009. (XI.13.) számú KT. határozata VIII. pontját.

1./B Utasítja a Békés Megyei Múzeumok Igazgatóságának Igazgatóját, hogy a 2/2010.

(I.14.) OKM rendelet 8.§ a) és e) pontjaiban megfogalmazott működési engedély kiadásához szükséges feltételek figyelembevételével vizsgálja meg a lehetséges megoldásokat és tegyen javaslatot a szakkönyvtár elhelyezésére.

1./C Utasítja Hivatalát, hogy vizsgálja meg az OKM rendeletben megfogalmazott

feltételeknek megfelelő szakmai és jogi lehetőségét a szakkönyvtár optimális működtetésének. Tegyen javaslatot a múzeum szakkönyvtárának végleges működési helyére vonatkozóan.

2./A 2010. február 19. napjával hatályon kívül helyezi a 276/2009. (X. 9.) KT. sz. hat. 10.

pontját és helyébe az alábbi rendelkezés lép:

Ki kell építeni a Békés megyei intézményrendszer által felhalmozott tudáson

alapuló tudásbázist, meg kell szervezni működését, folyamatos karbantartását, fejlesztésének lehetőségeit. Az egyes intézményeknek alkalmazkodniuk kell a tudásmenedzsmenttel kapcsolatos elvárásokhoz. A Békés Megye Képviselő-testülete Ellátó és Szolgáltató Szervezete által kidolgozott feladat és ütemterv szerint az intézményvezetők gondoskodjanak a munkaköri leírásokban a kirendelés szabályainak rögzítéséről. A feladatkört a munkaszerződésekben is szabályszerűen rögzíteni kell.

2./B 2010. február 19. napjával hatályon kívül helyezi a 350/2009. (XII.18.) KT. sz.

határozatának 2.c) pontja szerinti döntést és helyébe az alábbi rendelkezés lép:

Békés Megye Képviselő-testülete utasítja az érintett intézményvezetőket, hogy a

hatályos jogszabályok szerint kötelezően foglalkoztatott, továbbá a speciális feladat ellátására alkalmazott informatikus munkatársak tekintetében tegyék meg a szükséges intézkedéseket az alábbi feladatok végrehajtása érdekében: A Békés Megye Képviselő-testülete Ellátó és Szolgáltató Szervezete és a foglalkoztató intézmény között létrejött megállapodás alapján - meghatározott ütemterv és a kirendelés szabályainak alkalmazásával - az informatikus munkatárs köteles a digitális alapú tudásmenedzsment feladatainak ellátására a Békés Megye Képviselő-testülete Ellátó és Szolgáltató Szervezete igazgatója által meghatározott helyen, továbbá havonta 1 munkanapon köteles stratégiai megbeszélésen részt venni a Békés Megye Képviselő-testülete Ellátó és Szolgáltató Szervezete ütemezése szerint.

3. Békés Megye Képviselő-testülete a 244/2009.(IX.10.) KT.sz. határozata

2.pontja, 276/2009.(X.9.) KT.sz. határozata 13. pontja, 309/2009.(XI.13.) KT.sz. határozat X.1. pontja, valamint a 350/2009.(XII.18.) KT.sz. határozat 5. pontja azon részére vonatkozóan, amelyben az intézményvezetőket utasítja a feladat-változásoknak megfelelően a belső dokumentumok átdolgozására, a teljesítés határidejét 2010. április 30. napjára módosítja.

Felelős: Domokos László elnök

Dr. Dávid Sándor főjegyző

Dr. Pacsika György mb. osztályvezető

Czégény Gyula osztályvezető

Nyikora Illésné osztályvezető

Sziklai Zoltán osztályvezető

Megyei intézmények vezetői a saját intézményüket érintő intézkedések megtételéért.

Határidő: folyamatos

K.m.f.

Domokos László sk. Dr. Dávid Sándor sk.

elnök főjegyző

**A kivonat hiteléül:**