### K I V O N A T

Békés Megye Képviselő-testületének Békéscsabán, a Megyeházán (Békéscsaba, Derkovits sor 2.) 2010. február 19-én tartott nyílt ülése jegyzőkönyvéből.

**Tárgy: Pályázatokkal kapcsolatos döntési jog adása a Pénzügyi és Területfejlesztési Bizottság részére**

**A Képviselő-testület 29 igen szavazattal – egyhangúlag - az alábbi határozatot hozta:**

## H A T Á R O Z A T

**56/2010. (II. 19.) KT. sz. hat.**

**„Békés Megye Képviselő-testülete a 2010. február 20. napjától a soron következő közgyűlés napjáig terjedő időszakra vonatkozóan**

1. **felhatalmazza Pénzügyi és Területfejlesztési Bizottságát, hogy**
2. **a megyei önkormányzatra vagy intézményeire vonatkozó – a programjához és koncepciójához illeszkedő – pályázati kiírás esetén döntsön a pályázat beadásáról azzal a feltétellel, mely szerint vizsgálja meg a beadás előtt, hogy a beadandó pályázat önerejének forrása a 2010. évi költségvetés fejlesztési feladatokat finanszírozó céltartalékában rendelkezésre áll-e, valamint azt, hogy a pályázati cél mennyire illeszkedik a pályázatot megvalósító tevékenységi körébe, milyen hatékonysággal tudja segíteni a megvalósító alaptevékenységét, és fejlesztés esetén milyen a megtérülési ráta;**
3. **beadott pályázat esetén a benyújtás óta eltelt időszakban a körülményekben és a feltételekben beálló érdekmúlás esetén döntsön a pályázat megvalósításától – illetve a szerződéstől – történő elállásról;**
4. **mindezen tevékenység ellátása során – szükség – esetén egyeztessen az adott pályázati projekt tárgya szerinti illetékes szakbizottsággal;**
5. **utasítja Hivatalát és felhívja a pályázattal érintett intézményei vezetőit, hogy tegyék meg az intézkedéseket a pályázati dokumentáció elkészítésére és határidőben történő benyújtására, valamint az ehhez szükséges jognyilatkozatok előkészítésére;**
6. **felkéri Pénzügyi és Területfejlesztési Bizottságának Elnökét, hogy a képviselő-testület 2010. évi munkaterv szerinti soros ülésére – utólagos beszámolási kötelezettséggel – az 1. pont értelmében hozott döntéseiről számoljon be.”**

Felelős: 1-3. pontban: Gajda Mihály, a PTB elnöke,

1-2. pontban: Sziklai Zoltán osztályvezető a pályázati információknak PTB elnökéhez való eljuttatásáért,

2. pontban: a Hivatal érintett osztályvezetői, az érintett intézmények vezetői

Határidő: 1-3. pontban: 2010. február 20-ától a soron következő közgyűlés napjáig

K.m.f.

Domokos László sk. Dr. Dávid Sándor sk.

elnök főjegyző

**A kivonat hiteléül:**