**K I V O N A T**

Békés Megye Képviselő-testületének Békéscsabán, a Megyeházán (Békéscsaba, Derkovits sor 2.) 2010.február 19-én tartott ülése jegyzőkönyvéből

**Tárgy: 2010. évi költségvetési rendelet módosítása**

**A Képviselő-testület 23 igen szavazattal – 5 tartózkodás mellett - az alábbi rendeletet alkotta:**

Békés Megye Képviselő-testületének

2/2010.(II.19.) KT. számú rendelete

**a Békés Megyei Önkormányzat 2010. évi költségvetéséről szóló**

**28/2009. (XII.18.) KT. számú rendeletének módosításáról**

Békés Megye Képviselő-testülete a helyi önkormányzatokról szóló 1990. évi LXV. törvény (Ötv.) 16. § (1) bekezdésének felhatalmazása alapján, figyelemmel az Ötv. 10.§ (1) bekezdés d) pontjában foglalt jogkörére, továbbá tekintettel az államháztartásról szóló 1992. évi XXXVIII. törvény 65. § (1) bekezdésére, a Békés Megyei Önkormányzat 2010. évi költségvetéséről szóló 28/2009. (XII.18.) KT. számú rendeletét (továbbiakban: Rendelet) az alábbiak szerint módosítja.

**1. §**

A Rendelet 1.§-a helyébe az alábbi rendelkezés lép:

A Békés Megyei Önkormányzat (továbbiakban: Önkormányzat) 2010. évi

a) kiadásainak főösszege: 26.394.339 E Ft

b) bevételeinek főösszege: 24.554.339 E Ft

c) költségvetési működési hiánya: 1.840.000 E Ft

**2. §**

A Rendelet 2. § (1) bekezdése helyébe az alábbi rendelkezés lép:

(1) A 2010. évi bevételek forrásonként az alábbiak szerint kerülnek meghatározásra:

Adatok E Ft-ban

|  |  |
| --- | --- |
| Intézményi saját működési bevételek  - fejlesztési célra  - működési célra | 850.618  3.158.622 |
| Felhalmozási és tőke jellegű bevételek |  |
| * Felhalmozási célra átvett államháztartáson kívülről | 1.284.007 |
| Önkormányzatok sajátos működési bevétele |  |
| Illetékbevétel | 1.200.000 |
| Személyi jövedelemadó | 332.246 |
| Önkormányzatok állami támogatása |  |
| - Normatív állami hozzájárulás | 3.862.677 |
| - Normatív, kötött felhasználású támogatások | 21.652 |
| - Színház központi támogatása | 418.000 |
| - Központosított támogatás | 2.961 |
| Átvett pénzeszközök |  |
| - Felhalmozási célra átvett pénzeszközök | 29.683 |
| - Országos Egészségbiztosítási Pénztártól (OEP)  működési célra átvett pénzeszközök | 8.365.230 |
| - Működési célra átvett pénzeszközök | 404.279 |
|  |  |
| Pénzforgalom nélküli bevételek |  |
| - Előző évi működési célú pénzmaradvány | 578.158 |
| - Előző évi fejlesztési célú pénzmaradvány | 4.046.206 |
| Költségvetési bevételek összesen | **24.554.339** |
| Finanszírozási bevételek | 1.840.000 |
|  |  |
| B e v é t e l e k f ő ö s s z e s e n | **26.394.339** |

**3. §**

A Rendelet 3. §-a helyébe az alábbi rendelkezés lép:

3. §

(1) A 2010. évi kiadások az alábbiak szerint kerülnek meghatározásra:

Az Önkormányzat 2010. évi kiemelt kiadási előirányzatai:

Adatok E Ft-ban

|  |  |  |  |
| --- | --- | --- | --- |
| Személyi juttatások összege | 9.098.373 | | |
| Munkaadókat terhelő járulékok összege | 2.498.708 | | |
| Dologi kiadások összege | 7.462.869 | | |
| Támogatásértékű működési kiadás | 3.000 | | |
| Támogatásértékű felhalmozási kiadás | 315.000 | | |
| Pénzeszközök átadása   1. Fejlesztési célra 2. Működési célra | 14.000  167.905 | | |
| Ellátottak pénzbeli juttatása | 89.029 | | |
| Felújítási kiadások | 420.000 | | |
| Felhalmozási kiadások | 5.416.686 | | |
| Pénzforgalom nélküli kiadások |  | | |
| 1. Működési célú tartalék | 858.941 | | |
| 1. Fejlesztési célra | 43.669 | | |
| 1. Alap és vállalkozási tevékenységek közötti elszámolások | 5.000 | | |
| **Költségvetési kiadások összesen** | | **26.393.180** | | |
| Finanszírozási kiadások | | | 1.159 | |
|  |  | | |
| **K i a d á s o k f ő ö s s z e s e n** | **26.394.339** | | |

(2) A kiemelt kiadási előirányzatok intézményenkénti, illetve megyei kisebbségi önkormányzatonkénti részletezését - a címrendnek megfelelően - a rendelet 2. számú melléklete tartalmazza.

(3) A Békés Megyei Önkormányzati Hivatalon (továbbiakban: Hivatal) keresztül megvalósuló pénzeszköz átadás 179.905 E Ft, melynek részletezését a rendelet 3. számú melléklete tartalmazza.

(4) A Hivatal 2010. évi felhalmozási kiadásainak összege 4.926.686 E Ft. Az előirányzatok feladatonkénti részletezését a rendelet 4/a. számú melléklete tartalmazza.

(5) A megyei intézmények 2010. évi felhalmozási kiadásainak összege 490.000 E Ft és a felújítási kiadások összege 420.000 E Ft. Az előirányzat feladatonkénti és intézményenkénti részletezését a rendelet 5/a és 5/b. számú mellékletei tartalmazzák.

(6) A működési céltartalék összege: 858.941 E Ft, amelyből

1. 520.000 E Ft kormányzati elvonások pótlására,
2. 200.000 E Ft Növekedésorientált Gazdaságfejlesztési Program kiterjesztésére
3. 138.941 E Ft intézményi kötelező feladatokat finanszírozó céltartalék

(7) A fejlesztési célú általános tartalék összege: 43.669 E Ft.

(8) Az Önkormányzat felhatalmazza Elnökét a (6) – (7) bekezdés szerinti céltartalék terhére történő kötelezettség-vállalásra, a tartalékok közötti átcsoportosításra, és annak negyedévenként történő elszámolására.

**4. §**

A Rendelet 4. §-a helyébe az alábbi rendelkezés lép:

4. §

1. Békés Megye Képviselő-testülete 2010. évben feladatváltozásokkal összefüggésben a rendelet 6. számú melléklete szerinti létszám-átcsoportosítást rendel el. Ezzel egyidejűleg a Képviselő-testület valamennyi korábban hozott létszámcsökkentést elrendelő döntését megerősíti.
2. Békés Megye Képviselő-testülete a felügyelete alá tartozó intézmények és a Hivatal - a Hivatalnál a Képviselő-testületi tagokkal együtt - létszámát 2010. évre együttesen – a prémiumévek programban résztvevők, a fejlesztő felkészítő szociális foglalkoztatottak, és a feladatellátáshoz kapcsolódó dolgozói létszám nélkül – 4.208,5 főben, a rendelet 6. számú mellékletében foglalt részletezettségnek megfelelően határozza meg.
3. Békés Megye Képviselő-testülete a központi források további jelentős csökkentése miatt minden intézményében létszámfelvételi stopot rendel el, a 2009. évi tényleges állományi záró létszám alkalmazásával, a létszámgazdálkodás területén vállalt hosszú távú kötelezettségek kezelhetősége érdekében. A létszámfelvételi stop eredményeként minden intézményben a határozott idejű és a határozatlan idejű dolgozók alapbér keretének aránya 15:85 százalék lehet.
4. A 4.§ (3) bekezdésben jelölt rendelkezés nem vonatkozik azokra az esetekre, amikor az Önkormányzat, mint intézmény fenntartó, jogkörében, intézményei között olyan átszervezést, feladatátcsoportosítást hajt végre, amelynek eredményeképpen az érintett intézménynél/intézményeknél feladatnövekedés és az ahhoz tartozó, szakirányú végzettséggel rendelkező dolgozói létszámváltozás következik be.

**5.§**

A Rendelet 6. §-a helyébe az alábbi rendelkezés lép:

6.§

Békés Megye Képviselő-testülete a Hivatal 2010. évi bevételének és kiadásának előirányzatát az intézmények felügyeleti szervi támogatásával együtt 14.094.230 E Ft-ban határozza meg a rendelet 10. sz. mellékletében rögzített részletezettséggel. A Hivatal 2010. évi bevételi és kiadási előirányzatát az intézmények felügyeleti szervi támogatása nélkül 7.596.675 E Ft-ban határozza meg egyezően a rendelet 1. sz. és a 2. sz. mellékletében meghatározott előirányzattal.

**6.§**

A Rendelet 10. § (1) bekezdése helyébe az alábbi rendelkezés lép:

(1) Békés Megye Képviselő-testülete a rendelet 11. számú mellékletében foglaltak alapján 2010. évre a működési célú bevételeket 20.183.825 E Ft-ban, a fejlesztési célú bevételeket 6.210.514 E Ft-ban határozza meg. A 2010. évi működési célú valamint fejlesztési célú kiadásokat ugyanekkora összegben állapítja meg.

**7.§**

A Rendelet 12. §-a helyébe az alábbi rendelkezés lép:

12.§

Békés Megye Képviselő-testülete a 2010. év várható bevételi és kiadási előirányzatainak teljesüléséről szóló előirányzat felhasználási ütemtervet mind a bevételi mind a kiadási főösszeget tekintve a rendelet 9. sz. mellékletében foglaltak alapján - egyezően a rendelet 1. számú és 2. számú mellékletével – 26.394.339 E Ft-tal jóváhagyja.

**8.§**

A Rendelet az alábbi új, 13.§-al egészül ki, a Záró rendelkezések eredeti 13. és 14.§-ai 14.§ és 15.§-ra változnak:

13.§

Békés Megye Képviselő-testülete Szervezeti és Működési Szabályzata 1. sz. melléklete B./2. pontjában kapott felhatalmazás alapján a közgyűlés elnöke az ideiglenesen szabad forrásokat hozam elérése érdekében befektetheti. Az így keletkezett forrásból, az intézményi ideiglenes megtakarításokhoz kötődő bevételt a Képviselő-testület az intézmények között póttámogatásként - a költségvetés módosításának időpontjában – szétosztja.

**Z Á R Ó R E N D E L K E Z É S E K**

**9. §**

A Rendelet 1.), 2.), 3.), 4/a.), 6.), 7.), 9.), 10.), 11.), számú mellékletei helyébe e rendelet mellékletei lépnek.

**10. §**

1. E rendelet a kihirdetése napján lép hatályba.
2. A rendelet 2010. február 22. napján hatályát veszti.

Békéscsaba, 2010. február 19.

**Domokos László sk. Dr. Dávid Sándor sk.**

**elnök főjegyző**

**Kihirdetési záradék:**

A rendelet kihirdetésre került február 19-én.

**Dr. Dávid Sándor sk.**

**főjegyző**

**A kivonat hiteléül:**